Enxampen tres homes que volien entrar a robar a una casa i un supermercat - El Gerió Digital\nUn jove de 18 anys intentava entrar en una casa d'Empuriabrava i dos homes de 25 i 34 anys en un supermercat de Sant Pere Pescador\nDimarts, 15 de maig de 2012 19:49h\nEn el primer intent de robatori els mossos van saltar la tanca perimetral i van enxampar el jove forçant el cadenat d'una de les portes de la terrassa de l'habitatge. Els agents van detenir-lo i li van comissar una llanterna, un tornavís, unes alicates i una cisalla. Per aquest fet es va imputar al detingut, Jesús V. A., de 18 anys, de nacionalitat espanyola i veí de Castelló d'Empúries, un delicte de robatori amb força en grau de temptativa.\nUn cop en dependències policial, la unitat d'investigació de Roses va trobar indicis per imputar al detingut dos robatoris més en domicilis de segona residència de la mateixa zona i que s'havien produït amb el mateix modus operandi. Un robatori perpetrat el dia anterior en una casa d'on van sostraure una caixa forta i un tercer robatori del 4 de maig en una casa d'on van sostreure quatre canyes de pescar valorades en quatre mil euros, de les quals se n'han recuperat dues.\nJesús V. A., a qui no li constaven antecedents, va passar a disposició del jutjat d'instrucció en funcions de guàrdia de Roses el passat 9 de maig, el qual va decretar la seva llibertat amb càrrecs.\nPel que fa als altres dos detinguts, pels volts de la una de la matinada del passat dia 8, una patrulla de la comissaria de Roses van rebre l'avís que uns homes intentaven entrar en un supermercat de Sant Pere Pescador a través del moll de càrrega.\nQuan els agents van arribar al lloc van veure com dos homes s'enfilaven per la tanca perimetral d'accés a l'establiment. En observar la presència policial, els homes van saltar i es van intentar amagar, però la patrulla els va interceptar i detenir.\nEls detinguts, a qui consten antecedents, són Ernesto S., de 25 anys, veí de Girona i Aleksej L., de 34 anys, amb domicili desconegut, ambdós de nacionalitat lituana, als quals se'ls imputa un delicte de robatori amb força en grau de temptativa.\nTots dos van passar a disposició del jutjat d'instrucció en funcions de guàrdia de Roses el passat 8 de maig, el qual va decretar la seva llibertat amb càrrecs.


Tractament de la Depressió a Centre Rial\nNomés està vençut el que deixa de lluitar. (Manuel J. Clouthier)\nLa Depressió és un trastorn de l’estat d’ànim transitori o permanent, en el qual el símptoma habitual és un estat d’abatiment i infelicitat, portant a la persona a perdre interès o plaer per a quasi totes les activitats.\nAltres símptomes freqüents solen ser: insomni, o excés de son, la lentitud o agitació en les actuacions, fatiga i manca d’energia, tenir sentiments d’inutilitat o culpa, dificultats per concentrar-se, falta de gana i augments de pensaments de suïcidi.\n“La renúncia és un suïcidi quotidià”. (Honoré de Balzac)\nDes de la teràpia estratègica la depressió no és una entitat en ella mateixa, sinó que és l’efecte d’un fracàs, d’una derrota, d’una desil·lusió, no surt del no-res, sinó de les solucions intentades disfuncionals, com la rendició i la renuncia.\nQuan una persona s’enfronta a una situació problemàtica en la seva vida, puntual o mantinguda en el temps, davant la qual reacciona, però no obté els resultats esperats, en alguns casos la persona lluita i intenta afrontar els problemes i dificultats, fins que arriba un moment que se sent derrotada i es rendeix.\nLa depressió està relacionada amb el concepte de la Indefensió Apressa. (Seligman)\nIndefensió apressa (Seligman)\nQuan un organisme és sotmès a situacions doloroses de les quals no pot escapar i que sent com incontrolables, posteriorment mostrarà una sèrie de dificultats en l’adquisició de respostes exitoses.\nTractament de la depressió amb la teràpia estratègica\nS’ajuda a la persona a trobar una mirada esperançadora cap al futur.\nS’interromp les solucions (conductes) intentades disfuncionals.\nS’ensenya a la persona a dissenyar estratègicament conductes funcionals per gestionar la seva situació problemàtica.\nSi canviem la forma de veure les coses, les coses canvien de forma.


EL VALOR DE LA DEDICATÒRIA - EL VALOR DE LA DEDICATORIA - Abacus Cooperativa\nYou are here: Inici > EL VALOR DE LA DEDICATÒRIA\nEL VALOR DE LA DEDICATÒRIA\nQuan un instant queda per sempre i es manté viu en un llibre\nAbans que les noves tecnologies arribessin a les nostres vides per canviar la manera com ens relacionem, ens comuniquem i fins i tot consumim; abans que la paraula “selfie” estigués en boca de tots i servís per immortalitzar els millors moments de les nostres vides, la relació entre “nosaltres” com a seguidors, i “ells” com a ídols era molt més complexa que ara, i sovint es feia a través de la dedicatòria escrita. Per aconseguir una signatura, una dedicatòria o un autògraf d’aquells personatges públics que ens feien sospirar requeria un esforç: anar a un punt de la ciutat on coincidir amb l’ídol en qüestió, dur un bolígraf i el paper o llibre, fer cua i, arribat el moment, comprimir tot el que sempre li havies volgut dir en poc menys d’un minut. I això per aconseguir el testimoni viu d’aquell moment.\nLes dedicatòries avui en dia\nAquest ritual per sort ha sobreviscut a les noves tecnologies i a les Xarxes Socials. El clar exemple són les signatures durant la jornada de Sant Jordi. En aquesta diada són tot un clàssic les cues formant riuades de gent als carrers davant les taules dels autors amb la intenció d’immortalitzar un moment únic i dotar d’un nou valor el seu llibre.\nAquesta fórmula de promocionar els llibres, que té la virtut de complaure a tots els agents del sector del llibre, esdevé a més el format ideal perquè els autors puguin conèixer de primera mà els seus lectors i viceversa, iniciant tot seguit el corresponent ritual -tan íntim com cerimoniós- de saludar-se, creuar unes paraules, fer-se una foto, i segellar-ho amb una dedicatòria. La salutació queda en el record de cadascú, i la foto, amb els anys, acabarà perduda en alguna targeta o llapis de memòria que no sabrem on para; en canvi, la dedicatòria es manté allà, inalterable, entre les primeres pàgines d’un llibre que ja és únic, i que forma part d’un projecte compartit amb molta altra gent que ni tan sols coneixem.\nI el llibre cobra nova vida\nQualsevol grafòleg admetria que el millor de les signatures és que no són mudes. Parlen de l’autor, estan vives, plasmen el moment, inclús l’emoció. I, pensant-ho bé, en el cas d’aquelles estampades pels escriptors sobre els llibres dels seus lectors, permeten una paradoxa divertida, un canvi de rols interessant: perquè els lectors, de cop, passen a ser els narradors d’una història pròpia i irrepetible, l’aventura de com un dia –potser un Sant Jordi- van aconseguir aquella dedicatòria que tanta il·lusió els feia. << Abacus cooperativa participa en el Cinefòrum...\nEl Col·legi Illes Columbretes guanya el... >>


ferrancab: Gripaus al jardí imaginari\nPublicat per Ferran Caballero a 14:15\nDe totes formes es molt fort com evolucionen les coses , amb els ordinadors e internet les adolescents descobreixen les coses pero segur que ho fan de un altre manera no pas com nosaltres al carrer....no se que voldra dir aixo en un futur pero en aquest cas la canço dels stones te mes sentit que mai.\nHome, no sé com ho veu. Tota la política agrària comú pujava fina ara a 51.000 MEUR.\nAquesta colla de fatxendes peperus, disfressats de la iaia de la caputxeta vermella, van camí de fer ressucitar "la formación del espíriritu nazional", compte!. Es a dir, seria talment així, més o menys (qualsevol semblança amb la realitat serà això, semblança, d'acord?):\n"*Capítulo 1- Democracia es aquel sistema político de gobierno en el que, con mayoría absoluta, nos podemos permitir gobernar (sic) el país, ni que sea de forma autoritària (nobleza obliga). La mayoría relativa (y por ende, los pactos con otros partidos de menor enjundia) no es más que un chantaje a nuestros ideales, a nuesto poder, y a nuestra (sic) política nazional".\nMés o menys crec que la cosa de l'ensenyament propi dels peperus va per aquest camí. Dia a dia es va comprovant com el desfici d'alguns in-humans és, dia rera dia, el devorar crancs amb el pensament... :)\njo de fet no ho veig de cap manera. No sóc en Pedro. Jo no sé de què va tot això de la política agraria ni com funciona la UE.\nEl meu comentari era que, ja que vostè comparava el pressupost de la Generalitat de Catalunya amb les ajudes agràries fent referència a la que, sent moltes menys persones el pressupost de Catalunya era molt més elevat, s'hauria de tenir en compte que una cosa són ajudes i l'altre és el pressupost íntegre de tots nosaltres no? (corregeixi'm si m'equivco). És per això que no em sembla tant estrany que la Generalitat tingui més pressupost que ajudes dóna la UE a les produccions agrícoles.\nja Sòcrates es queixava dels joves de la seva època. Que si parlaven malament, no feien cas, etc. Crec que la cançó dels Stones no perdrà mai la seva vigència perquè el problema que denuncien és el conflicte etern de les relacions inter-generacionals. Pot canviar superficialment, però en essència el problema sempre és el mateix.\nEstic d'acord amb tu. El problema seria que això passés de ser una simple estratègia política per convertir-se en una concepció general de la democràcia, com ja passa en gran part dels votants Pperus.


80 grams | Comunicació literària: Novetat :: Després de Laura\nNovetat :: Després de Laura\nFinalista del Premi Sant Jordi 2010\nCONTRAPORTADA: Després de Laura és una novel·la de misteri sobre el triangle amorós que formen un pianista, una dona captivadora i la poderosa música de Beethoven. El protagonista, un pianista de funerals, Salvador Dalmau, coneix una femme fatale que li trasbalsa la vida i li esfondra el matrimoni. Però hi ha un tercer element en discòrdia, que és Beethoven o, més ben dit: la música de Beethoven. Invisible, però present. El lector reviurà els passatges més foscos de la vida del compositor, com és la famosa figura de l'«amada immortal», la seva sordesa i els intents de suïcidi. Però la novel·la també planteja l'enigma d'una composició desconeguda, una obra inèdita que s'interposarà de manera inesperada en la vida de Salvador Dalmau. La música serà el nexe d'unió entre el món d’avui i el món de Beethoven, entre els vius i els morts. Després de Laura ens passeja pels auditoris més selectes, rere els camerinos dels intèrprets, entre palaus i cementiris, per Viena, Barcelona i Nova York. De la novel·la es desprèn una advertència: la música pot canviar el destí de les persones, pot comunicar-nos amb el més enllà i pot, també, ser una arma letal.\n:: Vídeo del llibre\n:: Bloc de l'autor


Vallgorguina decideix els campions de la Copa d'Espanya de Múixing | Federació Catalana d'Esports d'Hivern\nHome / Vallgorguina decideix els campions de la Copa d’Espanya de Múixing\nEls dies 14 i 15 de febrer es va disputar a Vallgorguina (Barcelona) la tercera prova de la Copa Gos Àrtic, que ha suposat també el desenllaç de la Copa d’Espanya de Múixing. Una cursa a doble jornada que va puntuar per a la Lliga Catalana de Canicross i Bikejoring.\nEl dissabte 14 es va fer la primera cursa, amb un circuit de 7 quilòmetres, que va resultar molt exigent físicament per als participants, pels importants desnivells que van haver d’afrontar en un traçat amb nombrosos revolts que demanaven la màxima concentració i una bona comunicació entre corredor i gos. Diumenge es va disputar la segona mànega, amb un circuit una mica més curt i on es va poder veure com la majoria de participants milloraven substancialment els seus cronos.\nAquesta prova de Vallgorguina ha estat la darrera puntuable per a la Copa d’Espanya. El triomf entre els participants de la categoria de kart amb 4 gossos ha estat per a Jorge García Sanz. Entre els corredors de bikejoring masculí, victòria per a Iskander Kobeaga, mentre que Santi del Valle s’ha anotat la primera posició en patí. Pel que fa al canicross, triomf entre els homes per al català Javier Torres i entre les dones per a la basca Leire Fernández.\nPel que fa als participants de la Lliga catalana de canicross, triomf a la categoria de bikejoring per a Albert Subirats en homes i per a Marta Bosch en dones. En canicross, el més ràpid durant el cap de setmana ha estat Daniel Artero i entre les dones Lali Masriera.\nAmb aquesta carrera la Copa Gos Àrtic ha superat el seu equador. La pròxima cita serà els dies 7 i 8 de març, sobre neu, a Baqueira Beret, on es disputarà la cita reina del calendari de múixing neu, amb els Campionats d’Espanya i de Catalunya. A més, com a principal novetat, es convoca el Campionat d’Espanya de Mitja Distància.\nRecordeu que trobareu puntualment totes les novetats relatives a la Copa Gos Àrtic al web\nwww.clubgosartic.cat, així com a les principals xarxes socials.\nClassificació Lliga Catalana Canicross


Torra elimina el menjar dels actes oficials en suport als presos en vaga de fam\nEls exconsellers Quim Forn i Josep Rull s'han sumat avui a la vaga de fam de Sànchez i Turull\n1 min. Barcelona 03/12/2018 20:14\n651x366 En primer pla, els presidents de la Generalitat i del Parlament, Torra i Torrent / MANOLO GARCIA En primer pla, els presidents de la Generalitat i del Parlament, Torra i Torrent / MANOLO GARCIA\nEl president de la Generalitat, Quim Torra, ha eliminat el menjar dels actes oficials del Govern en senyal de suport als presos polítics que estan en vaga de fam: Jordi Sànchez, Jordi Turull, Josep Rull i Joaquim Forn.\nAixí, en la recepció d'aquesta tarda als representants de les comunitats jueves de Catalunya al Palau de la Generalitat, no s'ha dut a terme la degustació dels sufganiot, la tradicional pasta dolça hebrea. Torra ha explicat als convidats que, en suport als presos, ja no s'oferirà cap tipus de refrigeri en els actes organitzats pel Govern.\nEls exconsellers Quim Forn i Josep Rull se sumen a la vaga de fam\nHanukkà, festa jueva que commemora la victòria dels macabeus sobre els grecs el segle II abans de Crist. "Totes les circumstàncies són diferents, però el significat de la Hanukkà per al poble jueu, la superació de l'adversitat, és un missatge universal", ha afirmat el president català.\nTorra, segons un comunicat de la Generalitat, ha advertit també que "l'auge de partits d'extrema dreta és un perill i una amenaça per a la democràcia, la diversitat de cultures i la llibertat".\nMontilla assegura que és "legal i factible" fer d'expresident de la Generalitat i treballar per Enagás


Què fer aquest març 2021 a Barcelona – Sharify App\nQuè fer aquest març 2021 a Barcelona\n1. Concert Queralt Lahoz\nAmb 1917, Queralt Lahoz, dóna veu a les seves arrels granadines, a la seva família i a les dones de la seva vida. De fet “1917” és l’any en què va néixer la seva àvia, amb la que escoltava música (flamenco, boleros, canción española, coplas). Va ser sempre la seva àvia qui li va transmetre l’esperit de llibertat\nLa música de Queralt, es troba a la part més rabiosa de l’art musical, a causa de les influències del hip-hop i de les músiques urbanes. El concert del 5 de març, en el Centre Cívic Besòs, és una oportunitat única d’escoltar una de les millors veus del moment.\n2. Concert Las Karamba\nEl 6 de març las Karamba et faran ballar al ritme del so del txa-txa-txa, la timba i el rap. Les increïbles dones d’aquest grup han arribat des d’arreu del món per explicar-nos les seves històries. La cita és en el Centre Cívic Tomasa Cuevas (Les Corts). T’ho perdràs?\nDes del 5 de març fins al 21 de març a Barcelona, torna amb la seva IV edició el festival: Dansa. Quinzena Metropolitana.\nHi haurà 240 activitats distribuïdes entre les 10 seus de l’àrea metropolitana (Badalona, Barcelona, Cornellà de Llobregat, Esplugues de Llobregat, L’Hospitalet de Llobregat, Sant Cugat del Vallès, Santa Coloma de Gramenet, Viladecans, el Prat de Llobregat i Terrassa).\nEl resultat seran espectacles meravellosos que aposten pel talent local. Els esdeveniments, que són gratuïts, tenen entrades limitades per tal de respectar les normes sanitàries.\nSegueix el cicle dedicat al Jazz en el CC Urgell. El 4 i 8 de març, tindrem l’oportunitat d’escoltar talents indiscutibles del gènere com Melodía Gimard i New Tango Project.\nA més a més dels concerts, el cicle de conferències El Jazz a Barcelona ens permetrà aprofundir en les relacions entre Louisiana i Barcelona.\n5. Concert Lu Rois\nEl 21 de març, l’artista Lu Rois presenta el seu nou projecte: Microcosmos, de la mà de dos excel·lents músics: la teclista Laia Vallès i el guitarrista Santi Careta.\nAquest concert únic forma part de la 26a edició del Festival de la Cançó d’Autor de Barcelona.\nEl Festival Guitar BCN ens fa ballar també en el mes de març, amb els millors noms del rock espanyol.\nApostant per la cultura segura, el festival ofereix més de 60 concerts en diverses sales de la ciutat. A més a més, el 20 de març tornarà a obrir el Palau Sant Jordi, després d’un any, amb l’actuació de Carlos Sadness.\n8. Dia de la dona\nEls centres cívics de Barcelona celebren el 8M per la porta gran. La programació és molt variada, i toca diversos àmbits. En alguns casos l’esdeveniment serà només d’un dia, mentre que d’altres s’estenen diversos dies o tot el mes. Aquí podràs trobar-los tots.


Ignasi Garcia model econòmic i social front el Covid-19 | Castellón Información\nEl Ayuntamiento retoma el proyecto ‘Onda Bonica’ para mejorar la apariencia del municipio\nCal enfortir el paper de l’administració de proximitat i dels serveis socials enfront del “discurs bel•licista” de la dreta\nCompromís a la Diputació de Castelló considera que cal enfortir el paper de l’administració de proximitat i dels serveis socials enfront del “discurs bel•licista” de la dreta per pal•liar els efectes econòmics de la quarantena\nEl portaveu del grup Compromís a la Diputació de Castelló, Ignasi Garcia, considera que “l’endemà del coronavirus, caldrà que les administracions de proximitat siguen el motor econòmic” que reconduïsca la nova situació generada arran de la quarantena global pel Covid-19. Per al portaveu valencianista, ha aplegat el moment de “replantejar el nostre model econòmic”, que durant les crisis anteriors s’ha pogut sostenir gràcies turisme massiu de costa, però que ara es veu amenaçat per un nou paradigma de mobilitat i de concentració de la població.\nSegons ha dit, “al llarg de la quarantena, hem pogut apreciar que la seguretat està directament relacionada amb la responsabilitat ciutadana i amb el manteniment de serveis públics i, per això, fa falta que les administracions locals puguen disposar dels diners estalviats i invertir-los en impulsar l’economia local”. Concretament, ha assenyalat que “cal apostar per activitats sostenibles que també asseguren la sobirania local i l’autoproveïment enfront de les crisis del futur”.\nEn aquesta línia, el portaveu de Compromís considera que cal deixar de costat el “discurs bel•licista” de la dreta en l’oposició i els seus “cants de sirena”, que “aprofiten ocasions traumàtiques com aquesta per a plantejar mesures d’afebliment dels serveis socials”.\nPel contrari, Garcia ha lloat la tasca de la Diputació de Castelló, que celebrarà demà dimarts 7 d’abril el primer ple telemàtic de la seua història. “Des del govern de l’ens supramunicipal hem encarat les circumstàncies de la quarantena de manera decidida i hem impulsat aquest ‘teleplenari’ per a agilitar la resposta institucional als municipis més vulnerables”. “Les persones no poden esperar”, ha manifestat.\nEl portaveu de Compromís ha demanat també un “reconeixement institucional” generalitzat a tot “el sector de les cures, de la Sanitat Pública, de la investigació i a totes les treballadores i treballadors dels sectors productius” que, “des de tots els àmbits, estan contribuint a cobrir les necessitats bàsiques” durant l’Estat d’Alarma.\nCompromís1728 COVID-19474 Ignasi Garcia234 replantejament del model econòmic i social1


Friki Mode On: Les nostres coses Frikis...: La "pirateria"\nLlegint un especial de vandal.net sobre el desè aniversari de la Dreamcast:\n[...] Dreamcast era una consola con muy pocos jugadores eventuales (casual gamers), una consola principalmente de hardcore gamers, donde hay una tasa de piratería mucho mayor que en la del usuario menos enterado del mundillo.\nSi és que s'ho saben tot, d'aquí a que Nintendo fés la Wii, consola que la juguen fins i tot els avis... Per evitar la pirateria... Aix... Es fan passar per angelets, però en realitat són uns autèntics monstres...\nClar que als de Sony no se'ls hi escapa com piratejar la PS3! perquè és una consola destinada als hardcore gamers... gent que tiraria de la pirateria sense pensar-s'ho...\nDonc per descomptar que el que es pugui piratejar o no una consola ve per culpa de les pròpies empreses... Que fan veure que un grup de frikis ha descobert com piratejar la màquina, però en realitat, són ells mateixos qui ho fan... Si no fós així, els drivers de Linux de les targetes gràfiques avui dia serien 3 vegades millors que els de Windows.\nFent que la consola es pugui piratejar fa que més gent compri la consola, i a la llarga també fa que la gent compri més jocs: però tant sols els jocs bons! sempre hi ha els friks que els hi arada tenir el joc original.\nJo crec que els jocs haurien de ser gratuïts i que cada joc tingués una secció a on fer un donatiu voluntari, perquè sincerament, a mi no em faria res donar 5, 10 ó 15 € per un joc, sempre que el joc tingués alguna cosa de profit, clar. Però d'aquí a pagar els 60€ i a sobre pagar-los sense haver provat el joc abans... A més, fent-los gratuïts s'estalviarien tot el que és transport, botigues i punyetes que de ben segur encareix un 40% el producte. Només haurien de penjar un torrent a la web del joc i metros! Més barat impossible.\nEscrit per Neioo en 23:30\n1er apunt la ps3 de moment no es piratejable (osease no permet cargar jocs en backup)\n2on de fet amb la pspGO, la "industria" dels venedors y altres, s'han tirat al coll a sony, pq no tindran res per vendre, y clar la gent no nira a un "super" a compra un joc, si el pot comprar desde casa seva i al mateix preu.\nel problema de sempre d'aixo els intermediaris, que si es veritat, el que porta el camion ha de cobrar, el que baixa les caixes, ha de cobrar, el que ven ha de cobrar, el que fa el joc ha de cobrar... pero be, si nomes ha de cobrar el que fa el joc i voltans.. els jocs tindrien q ser molt mes baratos... pero....\naviam la pirateria te en contra la industria la facilitat, y globalitat.\nla facilitat, pq es molt mes facil baixarte un joc y mirar si t'agrada que no comprarlo aixi a l'atzar.\ny la globalitat, pq pots probar jocs d'altres puntes del mon, jocs que no arribaran o jocs que arribaran en angles pero 4 mesos mes tard (o 6 o 1 any...)\nen fin tota la industra s'hauria de mirar el tema pero bueno.. pobres no es quedaran...\nde fet amb aixo de les "micro" descargas segur que es forren, de fet jocs com el LIttlel big planet que esta molt barato (menys de 20€) te moooooltisimes descarges a 3 o 5 euros, aixo vol dir que molta gent ha pagat tranquilament mes del que val el joc amb extres pel mateix joc... si aixo no es negoci....\nen fin... seguirem parlant...\npd.- tb es podria establir un preu mes popular pels jocs(15-20€ per exmple), i llençarlos a nivell mundial, que ara amb els blurays i demes tonteries ficar 35idiomes en subtitols ocupa... 10mb mes? de fet ni que ocupi 500 un bluray son 25GB?...\nJa sé que no és piratejable la PS3, jo precisament deia que a SONY no li interessa que sigui piratejable, perquè els usuaris principals de la PS3 són uns frikis de cuidado (no i miro a ningú ¬¬).\nCrec que podríem dir, que vendre els jocs a través d'Internet comportaria els mateixos problemes que si tots els cotxes es convertissin d'un dia per l'altre en cotxes elèctrics: molts negocis haurien de tancar i molts més encara haurien de canviar.\nPer això primer fan els cotxes elèctrics super petits, que tant sols serveixin per anar al poble del costat com a molt... Que és el mateix que passa amb els videojocs, els jocs que venen a través d'internet de moment són els cutres (senzills). [bé, des de la PS3 ja es poden comprar jocs tal qual, no? te'ls descarregues al disc dur i avall. O no és així?].\nEn fi, que és qüestió de temps. Ja que de la mateixa manera que als fabricants de cotxes els interessa deslligar-se de les petroleres (No paren de burxar amb lo del canvi climàtic!). A les productores de videojocs (i més encara les petites) també els interessa deslligar-se de tot el sistema de venda tradicional.\nA veure doncs, quan arribem al punt en que desapareguin les feines inútils i els humans ens dediquem a fer les feines productives i que aportin valor a la societat.\n14 d’octubre de 2009 a les 14:23


(94-70) Molt lluny del millor Barça | BC Morabanc Andorra (web oficial)\n(94-70) Molt lluny del millor Barça\n(94-70) Molt lluny del millor Barça https://www.bca.ad/wp-content/uploads/2018/05/morabanc__1525544871_62125.jpg 1000 563 BC Morabanc Andorra (web oficial) BC Morabanc Andorra (web oficial) https://www.bca.ad/wp-content/uploads/2018/05/morabanc__1525544871_62125.jpg 05/05/2018 05/05/2018\nEl somni de guanyar per primera vegada al Palau Blaugrana haurà d’esperar. I vist el que s’ha vist avui al parquet perquè es pugui produir haurien de donar-se unes circumstàncies molt diferents perquè el 94-70 d’avui explica ben clarament el domini blaugrana de principi a final. I és que el MoraBanc ha estat molt lluny tot i que el partit no es pot comparar amb el de la final de la lliga catalana excepte, i tampoc és un punt insignificant, al clar avantatge dels de Pesic en acabar el partit. Avui el Barça ha fet fora de la pista els tricolors amb una autèntica exhibició de recursos d’un equip que és candidat al títol i que en absència de cap altre repte ha mostrat que està absolutament centrat en la feina. I al davant del Barça avui ha comparegut un MoraBanc decidit a oferir una altra cara respecte dimarts però una mica per manca d’encert en el tir exterior i una mica per impotència davant la tempesta local les diferències aviat han tornat a ser contundents. De fet al final del primer quart les coses estaven 21-12 després d’un parcial de 21-3. Línies defensives molt amunt, activitat frenètica i encert en el triple impulsaven un Barça coral amb Tomic de capità general (ha acabat amb 31 de valoració).\nEl final del segon quart ha escrit el millor moment tricolor i al descans la diferència estava en 15 que eren molts però eren menys dels 24 de màxima, 47-32. Quan el MoraBanc ha tornat al parquet ho ha fet convençut que ho havia possibilitats de donar guerra. Però s’han estavellat contra dos murs. El Barça i la manca d’inspiració pròpia. I de la suma dels dos ha arribat una sensació d’impotència que explica ben explícitament la suma dels punts de valoració dels dos conjunts: 117-59.\nDiumenge arriba una final pels de Peñarroya amb la visita del Delteco GBC Gipuzkoa a les 12h30 a la BMB.


Descobreix Kipling Gitroy en estoc i al millor preu. Visita dressinn, la teva botiga online de material de moda , i aconsegueix les millors ofertes sense sortir de casa. Et garantim el pagament totalment segur i enviament ràpid! Compra Kipling Gitroy ara mateix i completa el teu equipament. Gaudeix de l’esport i les teves activitats diàries al màxim!


La Llista, a La Villarroel ~ Temps de música, Temps d'espectacle\nLa Villarroel presenta La Llista, el primer monòleg de Laia Marull\n3 úniques setmanes,\nDesprés d’una estada al Teatre Lliure en què va exhaurir localitats, La llista de la dramaturga canadenca Jennifer Tremblay arriba a La Villarroel.\nUna dona fa llistes aparentment banals de les coses que ha de fer. Laia Marull la interpreta, dirigida per l’actriu Allegra Fulton, que va protagonitzar la versió anglesa de l'espectacle en la seva estrena a Toronto l'any 2010.\nMarull confessa que La llista és un repte majúscul tant per la complexitat de la peça -el text està estructurat formalment com un llistat-, com per la història que relata. “Ella és una dona atrapada en el convencionalisme, que s'agafa a les llistes per sobrepassar el moment personal en què viu, la culpa que sent i la impossibilitat del dia a dia", explica Marull. Per a l'actriu, l'espectacle té un punt de thriller: "comença amb ella com a responsable de la mort d’algú, i veus que ets dins el seu cap, amb els seus remordiments”.\nLa llista és una història commovedora que "explica el món en què vivim, tan individualista, i en el qual no ens fixem en les coses importants i essencials de la vida perquè estem ocupats a fer altres petites coses", declara Marull. "És un relat que posa sobre la taula la responsabilitat que tenim sobre el que no fem", apunta.\nDurant tres úniques setmanes, Laia Marull es posarà a la pell d'Ella, una dona que esquiva la vida i decideix anar a viure al camp per tal de recuperar una vida familiar més afable.


Elaboració de projectes: Disseny, continguts i redacció – Aula Virtual (Nova) – CoAgenda\nHome /Events/Elaboració de projectes: Disseny, continguts i redacció – Aula Virtual (Nova)\nElaboració de projectes: Disseny, continguts i redacció – Aula Virtual (Nova)\nCom a valor diferencial presentem una proposta innovadora que barreja els coneixements teòrics amb exemples inspiradors per a cada subtema i una pràctica o co-construcció conjunta d’un projecte en comú sempre amb l’eix transversal de l’economia social i solidària que emprant-la com a eina ens facilita el disseny de projectes sostenibles mediambientalment, socialment i econòmicament.\n-Adquirir eines per identificar, dissenyar, formular, executar i avaluar un projecte correctament\n-Desenvolupar estratègies de millora dels projectes\nActivitat orientada a persones emprenedores amb una idea per a desenvolupar en format projecte.\nIMPORTANT: Aquesta activitat es divideix en 3 sessions (25, 26 i 27 de maig en horari de mati). S’impartiran de manera virtual en streaming a través de la plataforma gratuïta Microsoft Teams. Les persones inscrites rebran per correu electrònic, abans de la primera sessió, un enllaç únic par a totes les sessions i les instruccions d’accés.\nDes del Dimarts 25 de maig de 2021\nFins al Dijous 27 de maig de 2021


Valoració IPC Abril 2020 | Unió Sindical Obrera de Catalunya\nValoració IPC Abril 2020\nPosted on 15 maig, 2020 15 maig, 2020\nL’alimentació, afectada per l’especulació durant el confinament.\nL’IPC d’abril registra una pujada del 10,4% en llegums i hortalisses i augments en altres grups d’alimentació\nMolts productes no han pogut mesurar-se per primera vegada, al no estar disponibles durant tot el mes\nL’alimentació i altres productes bàsics durant el confinament han apujat els seus preus en un 1,1% de mitjana respecte al març, molt per sobre del conjunt de productes que l’IPC ha pogut mesurar (+ 0,3%).\nA Catalunya els preus han pujat respecte al mes de març en un 0,3% i amb una inflació interanual en un -0,7%\nL’Institut Nacional d’Estadística reconeix en la seva anàlisi mensual de la inflació que aquest passat abril ha estat atípic, al no poder avaluar gran part dels productes de la cistella per no estar disponibles per a venda. “Tot i això, els que l’estaven, molts d’ells bàsics, han sofert un considerable augment de preus en un context d’empobriment sobtat de les famílies. Els llegums i hortalisses fresques han pujat en més d’un 10%, sent la base de la nostra alimentació. I això es dóna mentre moltes llars han passat tot abril sense rebre cap ingrés per haver passat al sistema de prestacions per desocupació o ERTE i no haver estat tramitades a temps”, alerta Maria Recuero secretària general d’USOC.\nL’INE ha elaborat una cistella específica de productes i serveis relacionats amb el consum durant el confinament. “Entre aquests ‘béns covid-19’, la majoria aliments, es donen pujades de més del 2 i el 3%, com patates, peix i marisc, o productes envasats com pizzes i sucs. Però també altres compres imprescindibles durant aquesta època, com els productes de neteja, han patit pujades aprofitades, amb l’1,2% “, crida l’atenció Recuero.\nEn un context en què “els ciutadans no només necessiten aquests productes, sinó que per complir amb els moviments mínims no poden permetre anar a diversos establiments i comparar, esperem que Consum rastregi i actuï amb contundència davant possibles abusos”, demana la secretària general d’USOC Maria Recuero.\n← Declaració de la USOC sobre…\nÀrea d’Immigracio USOC en temps… →


IniciConeix ESDiDestacatsLA CREATIVITAT: EL CAMÍ PER ASSOLIR EL FUTUR\n[...] tot oblidant que les societats avançades, les que garanteixen la qualitat de vida dels seus ciutadans i el progrés social, la competència sols pot basar-se en la creativitat innovadora arrelada en el bé més preuat de les persones: la seva capacitat creativa, la força dels seus coneixements, la voluntat de fer realitat demà l’utòpica d’ahir. De ben segur que aquesta es la clau per sortir de la crisis, aportar cadascun de nosaltres la nostra capacitat creativa tot deixant aflorar, sense por, l’emprenedor que tenim a dins.\nCapacitat d’emprendre i ser creatiu és un binomi que caracteritza als dissenyadors, i en especial als dissenyadors sorgits de l’ESDi; aquesta es una realitat que tot sovint s’evidencia si mirem els treballs, els resultats, els reconeixements i les iniciatives dels mateixos.\nServeixi com exemples de la capacitat d’innovació i esforç dels dissenyadors la feina desenvolupada per Nora Urkia, dissenyadora de moda, que l’ha portat a guanyar el premi del Modafad, o les excel·lents creacions de Serguei Povaguin que han estat reconegudes amb el premi l’Oreal al millor dissenyador al ECO de Cibeles, o la màgia d’Alberto Tous, dissenyador invitat al darrer 080 Barcelona Fashion, i els sorprenents resultats de Cristina Bolaños i Neda Domingo amb les seves creacions en teixits tècnics, o de molts altres dissenyadors que dia a dia ens il·lusionen al observar amb atenció els productes que ens envoltes.\nSense oblidar a tots els exlumnes avui he volgut personalitzar-los en La Nora, en Serguei, l’Alberto, la Cristina i la Neda, cinc dissenyadors, cinc exalumnes de l’ESDi, cinc persones que amb el seu esforç ens recorden la força transformadora de la capacitat creativa humana, i ens fan mirar el futur amb esperança i seguretat tot i que el present sigui complex. Per això a ells i a tots i cadascun dels dissenyadors que fan que les coses siguin millor cal manifestar-los el nostre agraïment i felicitació.\nAgraïment per animar-nos a seguir treballant a favor de la creativitat, amb una formació rigorosa i que busca l’excel·lència i el compromís, i felicitació per l’esforç que fan al ensenyar-nos el camí cap l’esdevenidor.\nFundació per l’ESDi


COM GESTIONAR LA FI DE VIDA DEL TEU PARC INFORMÀTIC | blogimpulsa\nCOM GESTIONAR LA FI DE VIDA DEL TEU PARC INFORMÀTIC\nPosted by blogimpulsa, el blog líder en el sector d' equipaments i serveis municipals on 28 febrer, 2017 · Feu un comentari\nUna guia ràpida per a Directors IT que volen desfer-se dels seus equips usats (White Paper d’AAA Tech)\nQuan un departament IT decideix renovar el seu parc informàtic, especialment quan es tracta d’empreses grans amb molts equips, s’enfronta a una sèrie de problemàtiques. Després de la compra dels equips nous, què fer amb els equips antics?\nLes bones pràctiques de l’economia circular recomanen allargar la vida útil d’aquests equips que adquirim, ja sigui mitjançant la seva revenda en el mercat de segona mà, la revenda als empleats, la donació o el seu desmantellament per a la reutilització de peces o matèries primeres. Es tracta d’evitar produir equips nous quan encara es poden aprofitar els antics.\nEn aquest white paper t’expliquem els passos que has de tenir en compte com a director informàtic al gestionar el final del cicle de vida del teu parc i com l’economia circular t’ajudarà a realitzar una gestió més eficient, rendible, legal i compromesa amb el medi ambient.\n1 Realitzar un inventari\nEl primer pas per desfer-se dels equips antics és realitzar un inventari el més detallat possible, on aparegui el model, número de sèrie i una petita descripció dels components i el seu estat.\nAixò ajudarà a conèixer la teva parc de forma objectiva, escurçarà els temps de gestió i facilitarà la tasca del partner amb el qual treballis durant la retirada, per obtenir una estimació del seu valor de mercat.\nUna vegada que disposem d’un inventari detallat, es procedeix a una auditoria per verificar que funcionen correctament i determinar el valor que aquests equips tindran en el mercat, en funció del model, any de compra i l’estat en què es trobin.\nHi ha un barem internacional més o menys estandarditzat per classificar equips segons el grau estètic / funcional que presenten:\nTots els equips tenen cabuda en l’economia circular sense importar l’estat en què es trobin, encara que sí determina el seu preu de compra i, per tant, els avantatges o rendibilitat que cada organització pot treure d’ells.\nEls equips informàtics i electrònics de grau A són relativament senzills de vendre al mercat de segona mà. Però si emmagatzemes els equips en algun racó de l’oficina, aniran perdent valor amb el pas del temps i, per tant, rebràs menys diners per ells, a més de les possibles trencaments durant el seu emmagatzematge i la ineficiència que suposa conservar equips que podrien estar sent utilitzats. Per aquests motius, al departament informàtic li convé desfer-se’n en el mateix moment de la renovació o el més aviat possible.\nArribats a aquest punt, el departament IT té dues opcions:\n• Gestionar la recerca de clients per a cada equip, ja sigui a través de portals web o clients offline, i encarregar-se de la logística i el transport.\n• Delegar la gestió a una empresa especialitzada en la compra-venda d’equips informàtics, que els donarà sortida a través de les seves pròpies xarxes de clients i brokers en el sector de segona mà o reciclatge.\nSi optes per vendre els equips a una empresa especialitzada, rebràs una oferta econòmica basada en el valor que els teus equips tinguin en el mercat.\nEls equips de grau B i C també poden vendre a empreses especialitzades que els reparen i reacondicionan, encara que el seu valor es veurà reduït. Els portàtils i les pantalles són més difícils de vendre quan tenen desperfectes estètics, però altres equips com la torre d’un ordinador de sobretaula sí que poden vendre encara que tinguin esgarrapades, ja que solen amagar-se sota la taula i no suposa un problema per a molts clients.\nUna opció interessant per a aquells equips que encara funcionen però tenen dificultats per ser col·locats en el mercat és la revenda subvencionada als empleats.\nL’empresa també pot plantejar-se la donació a ONG, ja que així podran allargar la vida útil del producte, estalviar-se la destrucció i beneficiar-se d’una desgravació fiscal per l’import de la donació.\nQuan ja s’ha espremut al màxim la vida útil d’un equip, s’envia a una empresa de reciclatge autoritzada pel ministeri perquè gestioni els RAEE (Residus d’Aparells Elèctrics i Electrònics), mitjançant la destrucció o separació de peces.\nAquestes empreses s’encarreguen d’estendre un certificat de reciclatge o de fi de vida equip, que totes les empreses estan obligades a tenir per normativa. Aquest document serveix per demostrar que l’ordinador adquirit (que apareix en la comptabilitat de l’empresa) s’ha derivat a una planta de reciclatge especialitzada que compleix amb les normatives mediambientals, com la ISO 14001. Recorda que la teva empresa pot enfrontar-se a multes en cas de no poder demostrar que els equips han estat venuts o reciclats correctament.\n3 LOPD i esborrat de dades\nAbans de treure els equips de l’empresa i enviar-los al següent baula de la cadena, els departaments IT tenen l’obligació de realitzar un esborrat segur de les dades per complir amb la LOPD (Llei Orgànica de Protecció de Dades). El director IT ha de assegurar-se que no queda cap dada exportable dins dels discos durs dels equips. Per aconseguir-ho, n’hi ha prou amb un esborrat a baix nivell, que asseguri que tot el disc ha estat reescrit i faci practicament impossible la reconstrucció de les dades.\nPer fer-ho, normalment s’utilitza un programari especialitzat que sol demorar entre una i tres hores, depenent de la capacitat de cada disc dur. Això sol provocar endarreriments en l’empresa perquè els equips han d’estar immobilitzats, amb un o més tècnics gestionant les fases en què cal estar present.\nCom els departaments informàtics solen estar saturats i necessiten eliminar tasques que roben temps, de vegades encarreguen la gestió a altres empreses, especialment quan la quantitat d’equips és considerable. Aquests proveïdors compten amb bancs de treball que permeten l’esborrat de desenes de discos durs en paral·lel, accelerant així la disponibilitat dels equips nets.\nA més de l’esborrat, algunes empreses tenen estàndards molt alts de seguretat i també demanen la seva destrucció física, acompanyada de la seva corresponent certificat de destrucció.\n4 Logística inversa\nLa logística inversa es posa en marxa per retornar l’equip fins al punt de reciclatge, passant per totes les fases de revenda, donació, descomposició en peces o destrucció.\nAquesta fase és probablement la més problemàtica de totes, ja que requereix gestionar a diferents actors de diferents llocs. Una bona organització i planificació són clau per desfer-se dels equips de forma eficient.\nSi l’empresa és multi-site, amb moltes oficines repartides pel territori nacional i diversos equips en cadascuna, es necessita una bona gestió per reagrupar tots els equips correctament. Cal assignar a cada punt a una persona que s’encarregui de tenir els equips embalats i preparats per al seu lliurament al transportista.\nRealitzar la logística inversa en empreses multi-site requereix d’un inventari exhaustiu que especifiqui quants equips hi ha a cada seu i un telèfon de contacte. A més, els equips han d’estar correctament embalats perquè el transportista pugui recollir-los. Si no sap fer aquesta gestió internament, és millor contactar amb un partner que el gestioni, ja que els equips poden patir contratemps durant el trajecte i perdre el seu valor inicial.\nConsells finals per optimitzar al màxim el cap de vida dels teus equips:\n• Realitza un inventari exhaustiu de tots els equips\n• Contacta amb una empresa especialitzada en renovació informàtica perquè auditi el teu parc i coneguis el valor real que té al mercat\n• Realitza l’esborrat de dades dels teus equips per complir amb la LOPD de forma ràpida i segura\n• Decideix el que vols fer amb els teus equips: si vendre’ls al mercat de segona mà o als teus empleats per donar-los una segona vida, a més de rebre diners per ells, donar-los a una ONG o destruir-los a través d’un gestor autoritzat\n• Planifica amb temps la logística inversa dels equips o delegar la gestió a una empresa especialitzada\n• Retira els equips antics i fes que la teva plantilla tregui el màxim profit dels equips nous\nSobre AAA Tech:\nAAA Tech és un servei clau en mà que simplifica i optimitza la gestió de la fi de vida dels teus equips informàtics, des de la pròpia migració dels equips fins a la seva venda en el mercat de segona mà, la gestió del seu reciclatge, la donació o la revenda als empleats:\n• T’assessorem sobre qualsevol aspecte de la renovació tecnològica\n• Taxem el valor del teu parc i et proposem solucions personalitzades\n• Venem els equips que ja no utilitzes en el mercat de segona mà\n• Gestionem tota la logística inversa, sense importar la grandària o complexitat del projecte, i comptem amb partners logístics de confiança\n• Realitzem l’esborrat segur de dades certificat, segons estableix la LOPD\n• Respectem les normatives mediambientals i tramitem els teus certificats de destrucció oficial\nVols vendre els teus equips o renovar el teu parc?\n• Omple aquest formulari\n• Truca’ns al +34 935.305.503\n• Escriu-nos a: richardfcn@aaa-group.com\nI ens posarem en contacte amb tu per atendre les teves necessitats.\n← ALERTA AMB ELS EQUIPS D’IMPRESSIÓ INSEGURS\n‘FIGUERES MILLORA’. ELS VEÏNS DE FIGUERES PODRAN COMUNICAR LES INCIDÈNCIES A LA VIA PÚBLICA DES DEL SEU SMARTPHONE I PER WEB →


Cultura, esport, oci i entreteniment per a gaudir de l’estiu a Benissa « Infobenissa\nCartell del programa “Viu l’Estiu”\n“Probablement presentem el programa d’estiu més complet en l’última dècada”. Així de contundent s’ha mostrat la regidora de Cultura, Rosa Lucía Pino, a l’inici de la seua intervenció durant la roda de premsa on s’ha donat a conéixer l’oferta cultural, esportiva, d’oci i entreteniment de la qual podran gaudir tant els turistes com la població de Benissa durant els mesos de juliol i agost. I és que, a més de les activitats ja consolidades, aquest estiu s’aposta per noves iniciatives amb les quals es pretén ajudar al teixit econòmic i dinamitzar l’activitat de comerços, bars i restaurants.\nEl programa començarà el dia 26 amb el concert de la Banda de Benissa “Trons i sons. Moment de Festa” que tindrà lloc a partir de les 20.30h a l’aparcament Dolors Piera i finalitzarà el 31 d’agost amb les diferents activitats ordinàries previstes per a eixe dia.\nCom a importants novetats a destacar en aquesta edició de “Viu l’Estiu” es troben els monòlegs a l’aire lliure que es duran a terme els dies 2, 16 i 30 de juliol i el 6 i 20 d’agost a les 23.00h de manera alterna entre la plaça de l’Esglesia Vella i la Plaça del Centre Social Bèrnia i que estan a càrrec d’artistes amb ampli reconeixement regional i estatal com Jesús Manzano, Rafa Forner, Carol Tomás, SUBIT! i Álex Martínez. Una altra de les novetats que s’ofereixen és l’actuació humorística del grup “Juja Teatre” el divendres 9 de juliol pel matí a la Seu Universitària de la Marina. Entre les activitats a destacar en l’àmbit cultural és l’exposició Spirit of Nature que s’inaugurarà el diumenge 4 de juliol a l’Aula de la Mar i que romandrà oberta durant tot l’estiu. Pel que respecta a l’hostaleria, el principal aspecte a assenyalar és el #SummerTapaBenissa, un esdeveniment que té prevista la participació de 9 bars i restaurants, i que començarà el dilluns 26 de juny i acabarà el 8 d’agost. En l’àmbit gastronòmic és important reflectir la iniciativa amb Food Trucks a la platja de la Fustera des del dijous 5 fins al diumenge 8 d’agost, una activitat que estarà amenitzada amb diferents actuacions musicals. A més, es continuaran mantenint les propostes tradicionals i ampliant aquelles que van funcionar en l’anterior edició o durant la temporada de Pasqua. Per exemple, l’Ajuntament ha tornat a organitzar el cinema d’estiu, del qual es podrà gaudir els dimarts i els dijous a partir de les 22.00h a la Plaça Germans Ivars. Així mateix, també s’han dissenyat els concerts d’estiu en divendres alterns en la Plaça Germans Ivars a les 22.00h.\nPerò no sols sonarà música en eixe costat del poble, sinó que la Plaça i la zona de la Fustera serviran també d’escenari de diferents actuacions musicals d’artistes locals durant tots els dissabtes i diumenges de l’estiu. A més, el poble comptarà amb una iniciativa empresa des de la Biblioteca Municipal amb el nom “Contes al pati” que es desenvoluparà els dimecres de manera intercalada a les 19.30h. Si alguna cosa no podia faltar en aquest fullet és la novena edició de la Benissa Open Night que anirà de la mà de la Nit en Blanc el dissabte 21 d’agost, i que ajudarà en bona part a reforçar el comerç i l’hostaleria de la zona.\nEncara que una part significativa de la programació està dirigida al públic en general, el departament de Turisme s’ha encarregat que els visitants puguen gaudir dels encants del nostre municipi i conéixer fins al seu últim racó, tant del centre tradicional com de la zona costanera a través de visites guiades en diferents idiomes, tenint com a punt d’eixida la Plaça Rei Jaume I a les 19.30h i per a les quals serà necessari inscriure’s a través dels diferents mitjans de contacte de la Tourist Info.\nPerò no sols de música, gastronomia i cultura viu l’home. Per això, l’àrea d’Esports ha volgut col·laborar en la confecció del programa a través de les ja consolidades classes de ioga en la zona costanera. No obstant això, si alguna cosa pot sobreeixir en aquest àmbit, és la prova de natació “Entre cales” que recorrerà tot el litoral benisser el dissabte 3 de juliol a partir de les 09.00h.\nDurant la presentació s’ha informat que des de hui dia 23 es posa en marxa el servei de Benibus que tindrà un recorregut semblant al de l’any passat i que s’estendrà previsiblement fins el 12 d’octubre.\nEl batle, Arturo Poquet, que ha explicat de manera general les diferents activitats i iniciatives, ha volgut sintetitzar el seu discurs destacant la dificultat d’articular un programa d’aquestes característiques i agraint als diferents departaments l’enorme treball realitzat.\nHola Verano a Benissa: benvinguda a l’estiu amb activitats nàutiques, esport i gastronomia (6/6/2018)\nOrganitzen la IV Ruta “Benissa amb sabor: cultura i tapes” (27/6/2012)\nLa Regidoria de Cultura impulsa la col·locació d’un monument a Jaume I (18/9/2008)


POLÍTICA DE PRIVACITAT – Fundació Pere Mitjans\nD’acord amb l’establert en l’establert en la normativa vigent en protecció de dades, FUNDACIÓ PERE MITJANS li informa que les dades personals de tots els usuaris i persones en general que pugui guardar alguna relació amb aquesta entitat, són tractats per les finalitats i base jurídica que legitima el seu tractament, amb estricte compliment amb les normes vigents en matèria de protecció de dades.\nDomicili: Passatge Taulat, 106-116, pl. Baixa. 08005 Barcelona.\nTractem la informació que ens faciliten les persones interessades amb la finalitat de gestió administrativa i facturació als usuaris, així com la gestió pròpia del servei assistencial de la Fundació, i l’assistència i seguiment dels usuaris de la Fundació per oferir el servei contractat, i pel qual es realitzarà un perfil de l’usuari per atendre a les seves necessitats en concret.\nLes dades personals proporcionades es conservaran per aquesta entitat mentre es presti els serveis, i com a màxim fins a 5 anys després o el temps que prevegi a cada moment la normativa en vigor per exigir qualsevol tipus de responsabilitat.\nLes dades que ens proporcionin per qualsevol via, tant els propis usuaris com els seus representants i familiars, inclosos per via de formularis, pàgina web o correu electrònic, no seran cedides a persones físiques ni jurídiques públiques o privades sense el seu consentiment o si no ho autoritza una llei, excepte a la entitat bancària del compte pel pagament de les mensualitats, en cas de tenir les quotes domiciliades.\nNo obstant, les seves dades podran ser proporcionades a aquelles entitats que ens prestin serveis, i que tractaran les seves dades com a “encarregats de tractament”, els quals tindran adoptades les mesures d’índole tècnica i organitzatives necessàries que garanteixin la seguretat de les dades de caràcter personal i evitin la seva alteració, pèrdua, tractament o accés no autoritzat i altres obligacions en la matèria que exigeixi la normativa a cada moment, com per exemple, els de la gestoria que tinguem contractada en cada moment, i de serveis de manteniment informàtic.\nDrets dels usuaris en protecció de dades Tota persona té dret a obtenir confirmació sobre si en la FUNDACIÓ PERE MITJANS estem tractant dades personals que els concerneixin o no. Així mateix, tindran dret a sol·licitar l’accés a les dades personals relatives a l’interessat, la seva rectificació, cancel·lació o supressió, la limitació del seu tractament, a oposar-se al tractament, així com a la portabilitat de les dades.\nAixí mateix, en cas que hagués atorgat el seu consentiment per a alguna finalitat específica diferent a la prestació del servei o de la relació jurídica que li uneix a aquesta FUNDACIÓ, pot retirar el seu consentiment en qualsevol moment, sense que això afecti a la relació que li uneix a nosaltres.\nEn cas que no s’hagi obtingut contestació a l’exercici dels seus drets o no estigui d’acord amb la mateixa, pot interposar la corresponent reclamació davant l’Agència Espanyola de Protecció de Dades.\nCarrer Jorge Juan, 6, 28001 Madrid\nTractem la informació que ens faciliten les persones interessades amb la finalitat de gestió de la comunicació de la Fundació.\nLes seves dades no seran cedides a altres persones físiques ni jurídiques públiques o privades sense el seu consentiment o si no ho autoritza una llei. Així mateix, les seves dades podran ser proporcionades a aquelles entitats que ens prestin serveis, com per exemple, servei informàtic de manteniment.\nTota persona té dret a obtenir confirmació sobre si en la FUNDACIÓ PERE MITJANS estem tractant dades personals que els concerneixin o no. Així mateix, tindran dret a sol·licitar l’accés a les dades personals relatives a l’interessat, la seva rectificació o supressió, la limitació del seu tractament, a oposar-se al tractament, així com a la portabilitat de les dades.\nTractem la informació que ens faciliten les persones interessades amb la finalitat de gestió administrativa dels col·laboradors de la Fundació.\nLa base legal per al tractament de les seves dades és l’interès legítim atesa la relació jurídica com a donant d’aquesta FUNDACIÓ.\nLes seves dades seran cedides a l’agència tributària, si procedeix, però no seran cedides a persones físiques ni jurídiques públiques o privades sense el seu consentiment o si no ho autoritza una llei. Així mateix, les seves dades podran ser proporcionades a aquelles entitats que ens prestin serveis, com per exemple, els de la gestoria que tinguem contractada en cada moment, i els de manteniment informàtic.\nTractem la informació que ens faciliten les persones interessades amb la finalitat de gestió de les sol·licituds de places de la Fundació, i pel qual es realitzarà un perfil del sol·licitant per conèixer les seves necessitats a la plaça que sol·licita.\nLa base legal per al tractament de les seves dades és l’interès legítim atesa la sol·licitud de plaça a aquesta FUNDACIÓ.\nLes seves dades no seran cedides a persones físiques ni jurídiques públiques o privades sense el seu consentiment o si no ho autoritza una llei. No obstant, si la sol·licitud de plaça és a través d’una administració pública, i fins que no sigui el nostre usuari, la nostra posició serà d’encarregat de tractament i per tant, les dades que es proporcionin es consideraran responsabilitat de l’administració pública que es tracti on vostè hagi presentat la seva sol·licitud.\nCarrer Jorge Juan, 6, 28001 Madrid.\nTractem la informació que ens faciliten les persones interessades amb la finalitat de gestió de les dades dels candidats en processos per la selecció de personal.\nLes seves dades no seran cedides a persones físiques ni jurídiques públiques o privades sense el seu consentiment o si no ho autoritza una llei. Així mateix, les seves dades podran ser proporcionades a aquelles entitats que ens prestin serveis, com per exemple, el de manteniment informàtic.\nTractem la informació que ens faciliten les persones interessades amb la finalitat de gestió de les imatges dels usuaris, seus familiars, representants i treballadors per publicació a la web i divulgació.


6 Gorgs i Salts d'aigua ideals per descobrir a Catalunya - Somrurals - Recursos turístics\n6 Gorgs i Salts d’aigua ideals per descobrir a Catalunya\nL’estiu i el bon temps ja donen senyals de vida, i des de Somrurals us portem un petit recull dels millors gorgs, llacs i rius per combatre la calor que ja està arribant. Plans alternatius ideals per conèixer racons de Catalunya i escapar de la platja i de les piscines. Reserveu la vostra casa rural més propera a les zones de bany que ús proposem i gaudiu d’un estiu diferent.\nToll de l’Olla a la Conca de Barberà\nEl Toll de l’Olla el trobem a la província de Tarragona entre les muntanyes de Prades, una zona ideal per descobrir a qualsevol època de l’any. El Toll de l’Olla està situat a uns 25 minuts caminant del poble de Farena, on podem aparcar el cotxe.\nLa ruta dels 7 Gorgs és una excursió per camins de muntanya on podem fer diferents parades per refrescar-nos als diferents gorgs. Estan situats als afores de Sant Llorenç de Campdevànol a la província de Girona. Una excursió circular d’uns 10 km ideal per a tota la família.\nEls Estanys de la Vall del Gerber estan situats a uns quilòmetres del poble de Sorpe, a la província de Lleida. És una excursió ideal pels amants de l’alta muntanya per fer amb tota la família i descobrir aquests fantàstics paisatges. És una ruta per a tots els nivells d’uns 6,6 km, on podrem veure els diferents estanys de la vall.\nEl Gorg de Sadernes és una ruta d’uns 15 km ideal per fer una excursió de tot el dia amb la família. Es una caminada senzilla per tots els nivells on podrem descobrir els magnífics paisatges que amaga aquesta zona, a més podrem refrescar-nos amb un bany d’aigua fresca al gorg. Situat molt a prop de Montagut i Oix, a la província de Girona.\nToll de l’Ou a la Conca de Barberà\nEl Toll de l’Ou és un dels gorgs menys coneguts però més macos de Catalunya, està situat a la província de Tarragona a prop del poble d’Ulldemolins. És una excursió d’uns 7 km amb una durada de 6 hores on podrem descobrir els increïbles paisatges del Montsant. Una ruta ideal per fer amb la família i els amics.\nEl gorg de Malatosca està situat als afores de Sant Joan de les Abadesses a la província de Girona. És una ruta curteta però ideal per veure aquest fantàstic gorg, on també podrem descobrir tots els paisatges que l’envolten, a més podrem continuar la nostra excursió per la Ruta del Ferro i el Carbó.


Encertar el vot - Editorial - VilaWeb\nDiumenge tenim grans oportunitats al davant. Al País Valencià i a les Illes podem posar fi al règim del PP, que tant i tant de mal ha fet aquests darrers decennis. I al Principat, tot i que hi ha en joc les batllies, és evident que un bon resultat de les forces independentistes significaria molt en la cursa cap al 27 de setembre.\nAmb les dades que tenim a la mà ara mateix, tot plegat només depèn de nosaltres, dels nostres vots. Ja veurem quin és el resultat final. Intuesc que no serà ben bé això que ens diuen les enquestes i també que el debat sobre el paper (poc neutral?) que han tingut les enquestes en la campanya es posarà sobre la taula dilluns mateix. Siga com vulga, el vot ho aclarirà tot. Com sempre, i esperem que per bé.\nPerò és imprescindible que votem amb encert. Cadascú votarà allò que crega convenient, és clar. I tots els vots són igualment vàlids i legítims. Però en aquest cas, en aquesta data i en aquest país, crec que cal dir que són unes eleccions fonamentals i que tots els qui aspirem a fer del nostre país un país lliure i digne n'hem de ser ben conscients. Al País Valencià i a les Illes l'aparició dels partits mediàtics, Podem i Ciutadans, pot complicar molt les coses, frustrar les esperances i la feina de molts anys. Compromís, Més i Esquerra Unida del País Valencià, sobretot, han treballat de valent tots aquests anys i mereixen un resultat que els reconega l'esforç, naturalment; però també un resultat que els convertesca en la garantia que el Partit Socialista no podrà governar com ho feia en els vells temps.\nI al Principat és evident que dels resultats, malgrat tot, se'n farà una interpretació en clau sobiranista. I això obliga els qui som partidaris de la independència a afinar molt el vot i sobretot a votar en clau independentista. No sols per la lectura que se'n faça, però. Cal ser conscients també que una part del procés va avançant amb el suport dels ajuntaments i, sobretot, de les diputacions. Fer perillar això en aquest moment és un risc excessiu que cal avaluar molt bé abans de ficar la papereta en l'urna.\nParleu doncs, comenteu, valoreu i discutiu amb els vostres sobre el vot de diumenge. I diumenge aneu a les urnes amb la consciència que els darrers anys hem fet una gran feina per arribar ací on som, una feina que cal rematar.\nVinc del míting del PePe ( i els de Madrizelona emboscats de siudadanos). M'ha sorprés aquesta experiència esotèrica. Si cada "bola" que han amollat fóra una gota d'aigua, esta vesprada s'haguera inundat la plaça de bous. Per cert, el clamor contra Compromís ha estat tronador. Ja sabem a qui tenen por aterridora.\nEns hem fet foto amb l'Alberto tot cofoi i somrient. Bon xic. La Rita més atenta a la seua llista negra m'ha fitat cara a cara, ha fet una ganyota de sorpresa i ha tirat cap a dins del carreró. Ja saben que el nostre alè esbufega al seu bescoll. Molta por, molta apatia i pocs aplaudiments.\nGrans forats de cadires buides. I oh sorpresa...ens hem trobat quatre o cinc de Compromís i ens hem petat de riure....hahahha. La barreja de gent de comarques amb els senyorets amadrilenyats del cap-i-casal demolidora. I encara diuen que Compromís o EUPV-ERPV-AS-Verds no tenen "projecte"!...quines galtes es gasten els figures.\nDilluns proper Rita i Fabra seran història. Si som capaços d’esprintar aquests dos dies. Ens calen dues legislatures per a revertir tot el mal que ens han fet. Indesinenter semper ! Per a baquejar-nos de riure, amics !\nEl proper diumenge ens hi juguem més del que pot semblar. A banda de decidir qui governarà cada poble, cal tenir en compte qui defensarà la independència i qui no, perquè necessitarem ajuntaments sobiranistes per tal que acompanyin -i segons com actuï el govern espanyol-, siguin el motor del canvi nacional. Afortunadament tenim uns quantes opcions polítiques que han signat el document de quatre punts de l'ANC i per tant, mentre es voti un d'aquests partits majoritàriament, ho tindrem més fàcil de cara al 27S i les estructures d'estat quedaran més garantides si les diputacions catalanes, escollides segon els vots de cada partit, tenen també aquesta majoria i col·laboren amb el procés. Es tracta de donar un tomb sobiranista municipal contundent aquest diumenge per començar a deixar les coses clares a tothom. Als catalans i catalanes també.\nCal no badar i deixar-se de perjudicis que segur que podran dificultar el procés i, si és necessari, ens caldrà tapar-nos el nas i votar en clau local però sense oblidar la clau nacional. Hem de tenir clar que el diumenge que ve decidirem un resultat històric per a les nostres viles i ciutats però també per al futur de Catalunya, no ho oblidem. Per això no cal votar en blanc, no donar un vot nul o no anar a votar perquè cada vot serà decisiu per a nosaltres, però també serà vist amb lupa des de fora de Catalunya, tant a Espanya com arreu del món i per tant, ull viu!\nÉs evident la gran importància de les eleccions d'aquest diumenge. I per això cap de nosaltres, ningú, podem amagar-nos al darrere de res. Segurament, mai ens hem jugat tant com en aquest any electoral i mai més tindrem ocasió de tornar-ho a fer. Per això és tan important encertar. En gran mesura, crec, a les Illes i el País Valencià. Ací cal aconseguir un doble objectiu: fer fóra el PP i aconseguir que els "succedanis" no impedisquen l'avanç de Compromís o de Més. El diumenge, cal votar per a guanyar.\nLa societat valenciana, necessita mes que mai recuperar la seva llibertat. Han estat molts anys de viure en una ínfima qualitat democràtica, de viure amb el vot segrestat per espoliar el País, d’utilitzar el vot per viure de la política i convertir la política en una màfia d’interessos partidistes i particulars.\nVoldria que la gent es pogués mirar a la cara i reconeixes com a valencians i no com fins ara que sempre hi ha un esguard de desconfiança i malfiança; no podem continuar amb aquest tarannà de sentir-nos mercaderia on tot està mercantilitzat; les ideologies i els partidismes son del passat, una societat progressista que cerca treball i benestar ha de recuperar els valors de tota la vida, respecte i cooperació pel be comú i de tots.\nEl diumenge 24M cal que els vots obrin totes finestres, perquè el color i la llum de la vida entapissin amb el seu color vertader tots els carrers i places del País. Per un País Valencià Lliure!!!!\nParleu, comenteu, valoreu i discutiu amb els vostres, doncs, el vot de diumenge. I aneu a les urnes amb la consciència que hem fet una gran feina i que cal rematar-la.\nEn aquest cas, en aquesta data i en aquest país, crec que cal dir que són unes eleccions fonamentals i que tots els qui aspirem a fer del nostre país un país lliure i digne n'hem de ser ben conscients.


"No hi ha joc ni marge per a la Catalunya republicana a l'Espanya monàrquica, administrada per la pseudoesquerra"\nper Ramón Cotarelo 03 de juliol de 2018 19:00\nLa moció de censura va acabar per fi amb un govern d'Espanya en un grau suprem d'incompetència i sostingut per un partit trufat de lladres i delinqüents, més habitual dels jutjats que dels despatxos oficials. Alguns dirigents lluiten per salvar la pell als tribunals, altres tracte d'aconseguir la presidència en unes primàries irrisòries i altres, per fi, com Casado, ambdues coses. Aprofitant la confusió, els escanyolits vencedors de la moció de censura treuen de 'Cuelgamuros' les restes del major genocida de la història hispana i els de l'"absent" Primo de Rivera en una cerimònia plena de suspens que s'hauria d'haver produït fa 40 anys".\nHi ha quelcom de simbòlic en aquest episodi. Una espècie de clausura d'una decrèpita dictadura que s'ha sobreviscut a ella mateixa sota l'ombra d'aquesta gegantesca creu tan ridícula com sinistra.\nEn lloc de la banda de malfactors, governa avui el somort regne d'Espanya un partit minoritari amb fràgil representació parlamentària i obligat a una política d'aliances contradictòries. El PSOE divideix les seves lleialtats entre la visió de la unitat d'Espanya a l'estil franquista que professen la seva direcció i gran part de la seva militància i la necessitat de presentar-se davant el món com un Estat democràtic de dret i no com l'arbitraria tirania que és.\nEl govern vol posar fi simbòlic al culte al franquisme, que segueix sent el nucli essencial del règim del 78. Igualment tracta de taponar la ferida de la inevitable marxa de Catalunya, expulsada per l'actitud opressivament colonial d'aquell, recorrent a un altre gest simbòlic: l'apropament de les preses polítiques catalanes.\nÉs una qüestió de perspectives. L'acostament no és una concessió graciable del govern, sinó un dret dels presos polítics, sistemàticament conculcat per uns governants tirànics i uns jutges prevaricadors que porten mesos aplicant a l'independentisme català el dret penal de l'enemic. O sigui, l'amenaça, l'extorsió, la persecució i la venjança. Les mateixes instàncies que van imposar fiances desorbitades als ostatges polítics catalans a la sòrdida esperança d'ensorrar-los les vides a ells i als seus familiars i, de pas, destrossar un moviment independentista legítim, democràticament sostingut per la majoria de la població.\nEl minoritari govern espanyol sortit de la moció de censura desplega una curiosa retòrica regeneracionista en el terreny ideològic, de drets i llibertats. La seva primera decisió és un projecte de llei d'eutanàsia perquè regular el final de la vida és el més còmode quan un no sap ni per on començar per regular els seus inicis i el seu desenvolupament humà intermedi. Fa riure ocupar-se de l'eutanàsia quan un té els hospitals col·lapsats, les relacions laborals en règim d'esclavatge, els salaris a nivells vergonyosos (no els dels polítics, clar), la llibertat d'expressió emmordassada i multada, els pensionistes plomats, l'educació en mans dels capellans. I tot això mentre els "regeneracionistes" i els seus auxiliars de la "veritable esquerra" es barallen per l'únic que de veritat els importa: el control de la TV, la fàbrica de doctrina i elaboració de perspectives.\nAquest govern només camina segur i compta amb el suport tancat de la resta de forces parlamentàries en la seva política anticatalana. La majoria dels ministres, començant pel president, son nacionalistes espanyols que comparteixen el marc mental dels franquistes d'abans i d'avui, els dels de 'Cuelgamuros' i els jutges del Suprem i algun d'ells, per exemple, Borrell, nomenat ministre d'Assumptes Catalans més que d'Exteriors, furibundament catalanòfobs.\nQüestió de perspectives. El govern minoritari de l'"esquerra" espanyola no és sinó un nou govern anticatalà que tracta d'enganyar a l'opinió internacional amb cares noves, noves paraules i les mateixes velles opressions castellanes. La prova: no té la menor intenció de negociar un referèndum d'autodeterminació a Catalunya perquè l'oligarquia nacional-catòlica no li ho permet i, encara que li ho permetés, no ho faria perquè és tan govern de l'oligarquia com l'anterior.\nNo hi ha joc ni marge per a la Catalunya republicana a l'Espanya monàrquica, administrada per la pseudoesquerra. S'imposa per tant una perspectiva exclusivament catalana. Està bé obrir la polèmica sobre les pròximes eleccions municipals, articulant les opcions en clau independentista i entendre-les com assaig de les nacionals catalanes quan corresponguin. I, mentre la política catalana hagi de conviure a la força amb l'espanyola, haurà de prioritzar l'esperit unitari. Prengui la unitat la forma que prengui.\nPerquè, qüestió de perspectives, no és de rebut acceptar com "normal" una situació en la que hi ha persones empresonades, exiliades i perseguides a Catalunya per les seves opinions polítiques.


Fem notícia: La llibertat d'expressió\nSegons l'article 19 de la Declaració dels Drets Humans:\nTot individu té dret a la llibertat d'opinió i d'expressió; aquest dret inclou el de no ser molestat a causa de les seves opinions, el d'investigar i rebre informacions i opinions, i el de difondre-les, sense limitació de fronteres, per qualsevol mitjà d'expressió.\nEls límits de la llibertat d’expressió els trobaríem en el moment que una idea s’enfronta, i és un tema que s’ha de tractar amb molta cura. Si els incompleixes pots rebre sancions legals i inclús desaprovacions socials, és a dir, tu pots dir/opinar el que vulguis però pots patir represàlies si transgredeixes certs límits. Un clar exemple el tenim en els atemptats comesos a França durant els dies 7 i 8 de gener:\nEl primer atemptat es va produir a l’editorial Charlie Hebdo i va ser causat per dos Islamistes Radicals. Charlie Hebdo havia publicat unes imatges burlesques sobre la seva religió i, com tots sabem, els estats islamistes radicals són uns fanàtics i no permeten que se’n malmeti la imatge al més mínim. Dos terroristes van reaccionar assassinant deu membres de l’editorial. Aquí podem veure que la llibertat d’expressió s’hauria de controlar més per part d’alguns països i grups ètnics . No esta bé que es s’ofengui una religió, això no vol dir que la resposta hagi de ser violenta.\nEn conclusió els límits de la llibertat d’expressió es trobarien a les fronteres de l’ètica. Se’ns plantegen, doncs, dues grans preguntes: a causa d’aquestes organitzacions radicals, la nostra llibertat d’expressió s’està veient afectada? Estan jugant amb la pressió psicològica de por i malestar?\nAlbert Arilla i Arnau Martinez\nPublicat per alumnescj2015 a 8:48:00


Resolució de 12 de desembre del 2008 de creació i de modificació de fitxers que contenen dades de caràcter personal - Seu electrònica (UPF)\nCreació de fitxers/\nResolució de 12 de desembre del 2008 de creació i de modificació de fitxers que contenen dades de caràcter personal/\nResolució del rector de 12 de desembre del 2008 de creació i modificació de fitxers que contenen dades de caràcter personal.\nLa Universitat Pompeu Fabra ha creat fitxers que contenen dades de caràcter personal mitjançant la resolució de 27 de juny del 2003 (DOGC núm. 3935, de 29 de juliol), la resolució de 8 de març del 2004 (DOGC núm. 4098, de 24 de març), la resolució 15 de gener del 2007 (DOGC núm. 4814, de 5 de febrer), resolució de 24 de juliol del 2007 (DOGC núm. 4949, de 17 d'agost de 2007) i la resolució 13 de març del 2008 (DOGC núm. 5102 , de 2 d'abril de 2008).\nPrimer. Crear el fitxer que conté dades de caràcter personal que figura a l'annex 1 d'aquesta resolució.\nSegon. Aquest fitxer queda sotmès a la normativa vigent sobre protecció de dades de caràcter personal.\nTercer. Modificar parcialment els fitxers existents en els termes que es fan constar a l'annex 2 d'aquesta resolució.\nBarcelona, 12 de desembre del 2008\nFinalitat i usos previstos: Gestió dels Alumni. Difusió d'informació, productes i activitats i manteniment de relacions institucionals de la WF. Gestió de la xarxa de contactes entre els Alumni i entre aquests i la Universitat. Seguiment de la carrera professional dels antics alumnes (estudis de llocs ocupats i de sortides professionals dels estudis). Estadístiques internes.\nPersones o col·lectius afectats: Antics alumnes i personal de les entitats del Grup UPF i persones terceres.\nProcedència de les dades de caràcter personal: Del propi interessat o del seu representant.\nEstructura bàsica i tipus de dades de caràcter personal: Dades de caràcter personal: Dades de caràcter identificatiu (DNI o NIF. Nom i cognoms. Adreça postal o electrònica. Telèfon.\nImatge o veu. Número de registre personal. Altres (número identificatiu de document acreditatiu de la personalitat); Dades de característiques personals (Data de naixement. Lloc de naixement. Edat. Sexe. Nacionalitat. Llengua materna. Altres (Coneixement d'altres llengües)); Dades de circumstàncies socials (Aficions i estils de vida. Clubs i associacions); Dades acadèmiques i professionals (Formació i titulacions. Historial academic. Experiència professional. Col·legis o associacions professionals. Altres (Any promoció)); Dades d'ocupació laboral (Cos, escala. Categoria, grau. Llocs de treball. Historial laboral. Altres (sector d'activitat)); Dades d'informació comercial (Activitats i negocis. Llicències comercials. Subscripcions a\npublicacions. Creacions artístiques, científiques...); Dades econòmic-financeres i d'assegurances (Dades bancàries. Targetes de crèdit).\nCessions de dades previstes: Amb el consentiment previ de l'interessat es podran cedir les dades a entitats vinculades a la UPF o que prestin serveis educatius o professionals (cursos, beques, avantatges).\nTransferències internacionals de dades: amb el consentiment previ de l'interessat, es podrà fer transferència internacional a proveïdors de serveis de la societat de la informació.\nResponsable dels fitxers de la UPF: Gerent\nUnitat davant la qual es poden exercir els drets d'accés, rectificació, cancel.lació i oposició: Fundació Universitat Pompeu Fabra (plaça de la Mercè, 10-12. 08002 Barcelona).\na) Nom del fitxer: Control horari del personal d'administració i serveis\nNom del fitxer: Control horari del personal\nFinalitat i usos previstos: es modifica "Gestió del control horari de la jornada laboral del personal d'administració i serveis" per "Gestió del control horari de la jornada laboral del personal".\nPersones o col·lectius afectats: Personal de la UPF i empreses externes contractades.\nb) Nom del fitxer: Gestió de la recerca\nFinalitat i usos previstos: es modifica "Autogestió del currículum per part del personal docent i investigador" per " per "Gestió del currículum del personal docent i investigador".\nFinalitat i usos previstos: s'addiciona Nomenament i contractació\nc) Nom del fitxer: Gestió acadèmica\nFinalitat i usos previstos: s'addiciona Homologació de títols.\nEstructura bàsica i tipus de dades de caràcter personal: s'addiciona dins Dades de caràcter identificatiu (Imatge o veu).\nd) Nom del fitxer: Gestió d'arxius\ne) Nom del fitxer: Projectes de recerca, desenvolupament i innovació\nFinalitat i usos previstos: Portar a terme estudis, treballs o projectes de recerca, desenvolupament i innovació. Fins científics, històrics i estadístics.\nProcedència de les dades: Del propi interessat o del seu representant. D'altres persones físiques diferents de l'interessat o del seu representant. De registres públics. D'entitats privades. D'administracions públiques. De fonts accessibles al públic (Cens promocional. Guies de serveis de telecomunicacions. Llistes de grups professionals. Diaris oficials. Mitjans de comunicació).\nProcediment de recollida de les dades: (Enquestes o entrevistes. Formularis. Transmissió electronica. Altres).\nSuport utilitzat per obtenir les dades: (Suport paper. Suport magnètic o digital. Via telemàtica. Altres).\nEstructura bàsica i tipus de dades de caràcter personal: s'addiciona Dades especialment protegides (Ideologia. Religió. Afiliació sindical. Creences); s'addiciona a Altres dades especialment protegides (Origen racial o ètnic. Vida sexual); s'addiciona a Dades de caràcter identificatiu (Número SS o mutualitats. Marques físiques. Signatura electrònica. Altres); s'addiciona a Dades de característiques personals (Altres); s'addiciona a Dades de circumstàncies socials (Llicències, permisos ... Altres); s'addiciona a Dades acadèmiques i professionals (Altres); s'addiciona a Dades d'ocupació laboral (Dades no econòmiques de nòmina. Altres); s'addiciona Dades d'informació comercial (Activitats i negocis. Llicències comercials. Subscripcions a publicacions. Creacions artístiques, cientifiques ... Altres); s'addiciona a Dades econòmic-financeres i d'assegurances (Inversions, patrimoni. Crèdits, préstecs, avals. Dades bancàries. Plans de pensió, jubilació. Dades de nòmina. Impostos, deduccions. Assegurances. Hipoteques. Subsidis, beneficis. Historial, crèdits. Targetes de crèdit. Altres); s'addiciona Dades de transaccions (Béns subministrats. Béns rebuts. Transaccions financeres. Compensacions, indemnitzacions. Altres).\nCessions o comunicacions de dades: Quan existeixi consentiment dels interessats.\nQuan la comunicació tingui per objecte el tractament posterior de les dades amb finalitats històriques, estadístiques o cientifiques. Quan es tracti de dades recollides de fonts accessibles al públic. Destinataris: Entitats que col.laboren en el desenvolupament de l'activitat.\nTransferències internacionals de dades: Quan l'interessat hagi donat el seu consentiment. Quan s'efectuï a països que proporcionen un grau de protecció equiparable. Quan resulti de l'aplicació de tractats o convenis en els que participi l'Estat Espanyol. Destinataris: Entitats que col·laboren en el desenvolupament de l'activitat.


El Govern demana corresponsabilitat a la ciutadania\nSalud\t 31 Marzo 2021\t Visto: 487\nVergés fa un crit d’alerta davant la situació de lleuger creixement de la pandèmia i remarca la complicitat i\npredisposició del món local\nEl conseller Sàmper apel·la a la corresponsabilitat entre l’administració i la ciutadania a les portes de la segona fase de Setmana Santa\nLa consellera de salut, Alba Vergés, ha fet “un crit d’alerta” davant la situació que ens trobem a les portes dels dies festius de Setmana Santa. Vergés ha explicat que “la corba ha tornat a pujar”, però que encara “hi som a temps a frenar una quarta onada pronunciada”.\nEn aquesta línia, la conselleria de Salut s’ha reunit aquests dies amb el món local per tal de treballar plegats i frenar aquest creixement de manera conjunta. Sectors com l’hostaleria, el comerç, la restauració, el turisme o l’esportiu “s’han implicat i han mostrat la voluntat de col·laborar intensament” per potenciar la prevenció, clau per millorar els indicadors.\nAquesta “coresponsabilitat” que ha apel·lat Vergés coincideix amb uns índexs de vacunació més intensos. A hores d’ara “el 45% dels majors de 80 anys ja estan vacunats” i així es continuarà fent respectant els criteris de població de risc i d’edat. Aquest dimarts es va batre el rècord de vacunes, en un sol dia se’n van posar 60.000, una realitat que és possible gràcies a l’estratègia de vacunació marcada i a l’esforç de tots els professionals de la salut.\nPer la seva banda, el secretari general del Departament de Salut, Marc Ramentol, ha remarcat que “estem entrant en una nova etapa de creixement epidèmic” i això s’està notant al sistema català de salut amb els primers efectes com “l’augment de consultes Covid a l’atenció primària o el manteniment de l’alt nivell de tensió a les unitats de crítics”. La cooperació territorial entre centres, el reforç de l’estratègia de vacunació o la insistència amb el rastreig són algunes de les estratègies que des de “Salut estem reforçant” per fer-hi front. Ramentol també ha insistit que aquestes accions són primordials, però que el més imprescindible és la complicitat de la ciutadania aquests dies i la coresponsabilitat de tots els sectors.\nEl conseller d’Interior, Miquel Sàmper, ha apel·lat a la “corresponsabilitat entre l’administració i la ciutadania, tal i com s’està produint ja des de fa molt temps segons evidencien les dades de les intervencions fetes per part dels Mossos d’Esquadra durant els darrers caps setmana”.\nEn aquest sentit, i a les portes de la segona fase de la Setmana Santa, Sàmper ha posat de relleu que “en aquest moment existeix la mobilitat però està limitada a la interacció només entre la nostra bombolla de convivència”. “No és tan important on fem les coses sinó què fem i amb qui ho fem”, ha expressat.\nPel que fa a la mobilitat, el conseller ha informat que la segona fase de Setmana Santa s’inicia demà 1 d’abril, a les 15 hores, i finalitza el Dilluns de Pasqua, 5 d’abril, a les 22 hores i que des del Servei Català de Trànsit hi ha una previsió de mobilitat de sortida de l’àrea metropolitana de Barcelona, entre les 15.00 hores de dijous 1 d’abril i les 15.00 hores de divendres, d’entre 331.700 i 377.000 vehicles. Pel que fa a la tornada, l’operació retorn d’aquesta Setmana Santa tindrà lloc des de les 12 hores del diumenge 4 d’abril fins a les 22 hores de Dilluns de Pasqua dia 5. S’estima que retornin a Barcelona i a la seva àrea metropolitana entre 514.800 vehicles i 585.000. Segons ha dit Sàmper, “són càlculs aproximats perquè hi ha mesures com el confinament nocturn, el confinament a nivell de comunitat autònoma, les mesures com el teletreball o els horaris de la restauració que fan que siguin diferents a d’altres anys”.\nEls horaris que poden ser més conflictius durant l’operació sortida d’aquesta segona fase són el dijous 1 d’abril de les 14 a les 21 hores, divendres 2 d’abril de les 10 a 16 hores, diumenge 4 d’abril de les 12 a 15 hores i de 17 a 22 hores, i el dilluns 5 d’abril de les 12 a les 22 hores.\nPel que fa a Mossos d’Esquadra, el conseller ha explicat que “hi haurà presència d’agents de trànsit a les carreteres vetllant perquè l’operació sortida i retorn es pugui fer amb les màximes garanties de seguretat”. En concret, s’establiran tant en les vies de màxima mobilitat, com en vies secundàries i allà on es preveu més circulació, un total de 1.070 controls amb la participació de 1.428 efectius de trànsit. Es faran 259 controls d’alcoholèmia i drogues, 198 controls de seguretat passiva, 132 controls de PREMOT, referent a motocicletes, 219 controls de distraccions, 150 controls de velocitat, 112 controls de transport.\nPel que fa al resum de la mobilitat registrada en la primera fase del dispositiu de Setmana Santa, el conseller ha explicat que “la previsió que s’ha acomplert ha estat la de mínims i a la banda baixa”. Així, en l’operació sortida del divendres 26 a dissabte 27 van sortir 414.437 vehicles, un 6% menys per sota de la previsió mínima que era de 440.000 Vehicles, i un 17% menys respecte la Setmana Santa de 2019. En l’operació retorn del diumenge 28, des de migdia fins la nit van tornar 226.440 vehicles, un 3% per sobre de la previsió mínima que era de 220.000 vehicles i un 7% menys respecte el 2019.\nPel que fa a l’operació sortida, el titular d’Interior ha posat en valor que “se situa en el valor més baix de tota la sèrie històrica dels darrers anys i també molt per sota del 2010, any amb la mateixa configuració de dates”. “Això és degut, en part, a que alguns desplaçaments de sortida ja es van avançar el dijous 25”, ha dit.\nEl diumenge del matí fins migdia es va registrar un augment del trànsit de sortida de Barcelona que va superar els valors pre-pandèmia indicant l’aparició de viatges d’oci curts, és a dir, d’anada i tornada el mateix dia. Quant al retorn del diumenge, va ser un retorn normal compensat en part pels viatges que havien sortit el mateix diumenge al matí.\nPer la seva banda, el comissari dels Mossos d'Esquadra, Joan Carles Molinero, ha explicat que des dels Mossos d'Esquadra “incidirem durant aquests dies de festa en controls de mobilitat destinats a evitar la conducció sota els efectes de l'alcohol i drogues i l'excés de la velocitat”. En total, es realitzaran 1.070 controls que es desplegaran en les vies ràpides i les carreteres secundàries. “La prioritat és evitar accidents al nostre país”, ha informat el portaveu del Cos.\nMolinero també ha anunciat que es continuarà duent a terme el patrullatge preventiu als parcs naturals, amb efectius de Protecció Civil i agents de Policies Locals per evitar aglomeracions i garantir el manteniment de les actuals mesures establertes en aquests paratges.\nEl comissari ha informat que els Mossos d'Esquadra i les Policies Locals han denunciat el darrer cap de setmana 1.837 persones, 335 actes més que el cap de setmana anterior i ha manifestat que “continua el degoteig de persones que incompleixen les normatives de restricció”. “En aquest sentit, detectem festes no autoritzades i per això demanem el màxim respecte a evitar aglomeracions de persones en cases, hotels o espais públics”, ha afegit.


SIETE VOCES: Paràbola del bon conductor\nParàbola del bon conductor\nPer Andreu González Castro\nMentre condueix per l’autovia, nota una vibració característica i tot seguit se sent un telèfon. El conductor mira a dreta i esquerra, obre el palmell de la mà tant com pot i agafa el mòbil. Amb la mà tan oberta, l’agent que el pogués veure sempre tindria el dubte de si el presumpte infractor parlava per telèfon o bé es gratava l’orella. Amb els mossos, que és un cos dialogant, el conductor sempre podria discutir el principi d’autoritat, es podria acollir a la presumpció d’innocència i de ben segur que se n’aniria sense pagar. Quan ha acabat la conversa, torna el mòbil al sotagot que hi ha davant de la palanca del fre de mà i se centra en una activitat perillosa com és conduir, perquè un mai no sap amb quin imprudent pot topar a la carretera.\nLlavors allarga una mà cap al seient del costat, el del copilot, i fent tentines abasta el paquet de cigarrets. Dintre, en l’espai lliure que ha deixat el tabac consumit, hi ha l’encenedor. L’aboca amb habilitat fora del paquet, es fica un cigarret a la boca i fa per manera d’encendre’l amb una mà mentre el cotxe fa via.\nTaral·leja una cançó al temps que fa les primeres pipades. Aquell matí està content i no està disposat que ningú l’hi espatlli. Així que farà bé de comprovar al GPS que va en la direcció correcta. Aquella andròmina sempre l’ensarrona. Treu una mà del volant i venta una bufa a l’aparell, que tot d’una passa a marcar una direcció diferent i tan poc creïble com la prèvia.\n—A mi no m’enganyaràs, malparida —es dóna ànims en veu alta mentre segueix fument cops a la maquineta.\nAleshores aparta la vista de la carretera per engegar la ràdio. Des que n’hi va caure un botonet de la caràtula s’ha d’engegar amb un escuradents estratègicament situat al sotagot on hi ha el mòbil. Toca els botons per apujar el volum i abaixar-lo fins al punt que li agrada, sempre un nombre senar, no sap per què. Manies que li ha encomanat la dona. Va passant emissores fins que en troba una de notícies. Segur que hi ha hagut una pila d’accidents a tota la xarxa viària. El món és ple d’indocumentats que els han donat el carnet en una fira.\nÉs llavors que sent el locutor i a mesura que va radiant la notícia, la sang li puja al cap. Ho sabia. Per què s’entesta a escoltar les notícies? Que no sabia que li espatllarien aquell matí de sol d’hivern? Qui es pensen que som? Què volen, conduir per nosaltres? Qui es creuen que són? Maleïts polítics! Tots són iguals, una colla de poca-soltes! Cabrons! Com es nota que viatgeu en un cotxe oficial! Això és una vergonya! Per aquí no hi passo!\nEs porta la mà a la butxaca de la camisa i agafa un bolígraf. Allarga el braç cap al seient de darrere i treu de la jaqueta un tros de paper rebregat. Llavors recolza el paper contra el centre del volant, l’aplana tant com pot i escriu a rajaploma un text carregat de raó, inapel·lable. Un text que l’endemà sortirà publicat als principals rotatius del país: “Senyor director, estic indignat per la nova llei de limitació de la velocitat. Què volen, conduir per nosaltres? On para la nostra llibertat? Que no som prou grandets? Què dimonis pretenen, que haguem de conduir tota l’estona mirant el comptaquilòmetres i que ens distraguem?”\nPublicado por gonzalezcastro a las 12:01:00 a. m.\nEtiquetas: conducció, distraccions al volant, relat\nA mi también me gusta escuchar voces,hoy he puesto el Gps del miércoles...buena dirección,siempre se me hace corto je,je.\n28 de enero de 2009, 20:24